Likumprojekts

**Grozījumi Noguldījumu garantiju likumā**

 Izdarīt Noguldījumu garantiju likumā (Latvijas Republikas Saeimas un Ministru Kabineta Ziņotājs, 1998, 13.nr.; 2000, 13.nr.; 2001, 22.nr.; 2007, 9.nr.; 2008, 22.nr.; 2009, 6., 14.nr.; Latvijas Vēstnesis, 2010, 205.nr.) šādus grozījumus:

1. 3.pantā:

aizstāt pirmajā daļā vārdus „kas pārrēķināti latos saskaņā ar Latvijas Bankas noteikto valūtas kursu” ar vārdiem „kas aprēķināts”;

aizstāt piektajā daļā vārdu „latos” ar vārdu „*euro*”.

2. 8.pantā:

izteikt pirmo daļu šādā redakcijā:

**„**(1) Banka un ārvalstu bankas filiāle mēneša laikā pēc tam, kad saņēmusi atļauju (licenci) kredītiestādes darbībai, izdara noguldījumu garantiju fondā vienreizēju sākotnējo iemaksu *euro* 1,5 procentu apmērā no sākotnējā kapitāla, bet krājaizdevu sabiedrība mēneša laikā pēc tam, kad saņēmusi atļauju (licenci) krājaizdevu sabiedrības darbībai, izdara noguldījumu garantiju fondā vienreizēju sākotnējo iemaksu 142 *euro* apmērā.”;

aizstāt otrajā daļā vārdu „latos” ar vārdu „euro”.

3. Izteikt 19.pantu šādā redakcijā:

„**19.pants.** Garantētie noguldījumi ārvalstu valūtā tiek aprēķināti euro pēc Eiropas Centrālās bankas noteiktā attiecīgā ārvalsts valūtas kursa noguldījuma nepieejamības iestāšanās dienā.”

Likums stājas spēkā *euro* ieviešanas dienā.

Finanšu ministrs A.Vilks

20.06.2013. 10:47

174

M. Stepiņš

67095490, maris.stepins@fm.gov.lv